Na temelju članka 51. Statuta Općine Viškovo („Službene novine Primorsko – goranske županije“ broj: 25/09., 6/13., 15/13., 33/13. i 14/14. i „Službene novine Općine Viškovo“ broj 3/14.) Općinska načelnica objavljuje

**JAVNI POZIV**

**za dodjelu „poklon paketa prvašićima“**

Pozivaju se roditelji čija su djeca upisana u prvi razred osnovnih škola **izvan područja Općine Viškovo** u školskoj godini 2015/16., a imaju prebivalište na području Općine Viškovo, **da radi ostvarivanja prava na dodjelu „poklon paketa prvašićićma“** dostave slijedeću dokumentaciju:

1. uvjerenje o prebivalištu na području Općine Viškovo za dijete (ne starije od 30 dana, preslika)

ili presliku važeće osobne iskaznice za dijete

1. potvrdu škole o upisu djeteta u prvi razred za školsku godinu 2015/16.

Dokumentaciju je potrebno dostaviti na adresu: **Općina Viškovo, Vozišće 3**, osobno ili putem pošte zaključno do 31. srpnja 2015. godine.

**Napomena:** Javni poziv se ne odnosi na djecu upisanu u Osnovnu školu „Sveti Matej“ obzirom da za njih škola dostavlja potrebnu dokumentaciju.

KLASA: 602-01/15-01/12

URBROJ: 2170-09-04/03-14-1

VIŠKOVO, 09. srpnja 2015. godine

OPĆINSKA NAČELNICA